Skagamenn mættu Breiðabliki í Lengjubikarnum í Akraneshöllinni sl. miðvikudagskvöld . Heimamenn voru mun betra liðið í fyrri hálfleiknum og skoruðu þá tvívegis . Fyrst Aron Ýmir Pétursson og síðan Jóhannes Karl Guðjónsson . Aron Ýmir var réttur maður á réttum stað þegar markvörður Blika skaut í höfuð hans og þaðan speglaðist boltinn í markið . Skagamenn spiluðu oft vel í fyrri hálfleiknum og í einni slíkri sókn var boltinn gefinn út á Jóhannes Karl sem skoraði með þrumuskoti af 20 metra færi . Leikurinn snérist við í seinni hálfleiknum og tókst þá Blikum að skora tvívegis og jafna metin . Annað úrvalsdeildarlið sækir Skagamenn heim um helgina , þegar ÍA og Fram mætast í Akraneshöllinni klukkan tólf á laugardaginn .